Toisen maailmansodan syttyessä laivue palveli "HMS Hermeksellä" kalustonaan yhdeksän Fairey Swordfishiä. "HMS Hermes" toimi lokakuussa 1939 yhdessä Ranskan laivaston kanssa etsien saksalaisia kauppa-aluksia ja kaappareita sekä erityisesti "Admiral Graf Speetä". Ranskan antautuessa laivue hyökkäsi 8. heinäkuuta 1940 Dakarissa olevaa Ranskan laivastoa vastaan vaurioittaen taistelulaiva "Richelieutä".